  Виталий Пронин Удмуртиысь 12 дышетӥсьёс педагогика удысын вормонъёссы понна федерал премиосын пусъемын. Туспуктэм: udmedu.ru50 визьнодасьёс республикаысь вожвылъяськонын устоосыз радэ пыризы. Соосты данъязы Эшъяськон юртын. — Тӥляд тыршемдылы но Удмуртиысь 15 сюрс педагогъёслэн ужамзылы луыса Удмуртия Россиын дышетон удысъя 3 азьветлӥсь улосъёс пӧлы пыре. Асьме нылпиос мыло-кыдо пырисько пӧртэм олимпиадаосы, вормонъёс басьтыло, — пусйиз Тӧро Александр Бречалов. Федерал премиосын пусъемъёс радын Вавож школаысь физкультураядышетӥсь Татьяна Зайцева, Ижысь 30 номеро школа-лицейысь Анжелика Причинина, Глазовысь 14 номеро гимназиысь Ренат Камалов, Дэбес ёросысь Сюрногурт школаысь покчи классъёсты дышетӥсь Татьяна Корепанова, Сьӧлта школаысь покчи классъёсты визьнодась Нина Чиркова но мукетъёсыз. Теги: данъян  